CELEX: 32018L1028
Language: hr
Date: 2018-07-19 00:00:00
Title: Provedbena direktiva Komisije (EU) 2018/1028 оd 19. srpnja 2018. o ispravku Provedbene direktive (EU) 2016/2109 o izmjeni Direktive Vijeća 66/401/EEZ u pogledu uvrštavanja novih vrsta i botaničkog naziva vrste Lolium x boucheanum Kunth (Tekst značajan za EGP.)

20.7.2018   
            
            
               HR
            
            
               Službeni list Europske unije
            
            
               L 184/7
            
         PROVEDBENA DIREKTIVA KOMISIJE (EU) 2018/1028
   оd 19. srpnja 2018.
   o ispravku Provedbene direktive (EU) 2016/2109 o izmjeni Direktive Vijeća 66/401/EEZ u pogledu uvrštavanja novih vrsta i botaničkog naziva vrste Lolium x boucheanum Kunth
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 21.a,
   budući da:
   
               (1)
            
            
               Zbog administrativne pogreške u Provedbenoj direktivi Komisije (EU) 2016/2109 (2) kojom je izmijenjena Direktiva 66/401/EEZ upućivanje na fusnotu „(1)” u Prilogu III. Direktivi 66/401/EEZ slučajno je izbrisano iz unosa „Poaceae (Gramineae)”. Zbog toga države članice više ne mogu odobriti povećanje najveće mase partije na 25 tona ako je dobavljač za to dobio odobrenje nadležnog tijela.
            
         
               (2)
            
            
               Relevantni Prilog Provedbenoj direktivi (EU) 2016/2109 trebalo bi stoga na odgovarajući način izmijeniti.
            
         
               (3)
            
            
               Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU DIREKTIVU:
   Članak 1.
   Izmjena Provedbene direktive (EU) 2016/2109
   Prilog Provedbenoj direktivi (EU) 2016/2109 mijenja se u skladu s Prilogom ovoj Direktivi.
   Članak 2.
   Prenošenje
   1.   Države članice dužne su donijeti i objaviti zakone, propise i druge administrativne odredbe potrebne za usklađivanje s ovom Direktivom najkasnije do 31. prosinca 2018. Tekst tih odredaba dužne su odmah dostaviti Komisiji.
   Dužne su primjenjivati te odredbe od 1. siječnja 2019.
   Kada države članice donose te odredbe, one pri svojoj službenoj objavi sadržavaju upućivanje na ovu Direktivu ili se to upućivanje uz njih navodi. Države članice određuju način tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.
   
   Članak 4.
   Adresati
   Ova je Direktiva upućena državama članicama.
   
      Sastavljeno u Bruxellesu 19. srpnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL 125, 11.7.1966., str. 2298/66
   
   
      (2)  Provedbena direktiva Komisije (EU) 2016/2109 оd 1. prosinca 2016. o izmjeni Direktive Vijeća 66/401/EEZ u pogledu uvrštavanja novih vrsta i botaničkog naziva vrste Lolium x boucheanum Kunth (SL L 327, 2.12.2016., str. 59.).
   
      PRILOG
      U točki 2. Priloga Provedbenoj direktivi Komisije (EU) 2016/2109 o izmjeni Priloga III. Direktivi Vijeća 66/401/EEZ, u prvom stupcu tablice, unos za „Poaceae (Gramineae)” zamjenjuje se sljedećim unosom s odgovarajućom fusnotom:
      
         „Poaceae (Gramineae)
             (1)